Abapoorisi babiri n’owa LDU omwe obwa hati nibagareeberamu nk’enshonzi omukihome bwanyima y’okuteera omukazi w’enda ou baatuzire ogw’okujeemera ekiragiro kya mukuru w’ihanga ekirikuzibira abantu kwerundaana omumyanya erikukira kugiibwamu buri omwe hamwe n’okuba bari omumbaara.
Aba poriisi aba, bakagwa ahamukazi w’enda orikumanywa nka Mercy Nakate, 23, bamuteera nk’ezi Mbaguta yaateire muha.
Omukazi ogu bakamushanga omukyanga eki arikutuuramu ekya Busega omuri Kampala ebiro 27.03.2020 bari obu baabaire nibakora potoro.
Okukwatwa kw’aba kwaijaho bwanyima ya Purezidenti kuragiira ku bateebwa enyima y’emiteehimbwa ku yatunga rupoota z’okuteera n’okutuntuza Nakate.
lug_Latn kin_Latn lug_Latn lug_Latn